অপরূদ্ধ / ফোরকান ,খুলনাঃ খুলনা জেলার আইন শৃংখলার চরম অবনতি ঘটেছে। একের পর এক হত্যা, বোমা হামলা, ডাকাতি, অস্ত্রবাজি এমনকি পুলিশের নিকট থেকে অস্ত্র লুটেরও ঘটনা ঘটেছে। কিন্তু পুলিশ আশানুরুপ কোন ভূমিকাই রাখতে পারছে না। ফলে চরমপন্থী অধ্যুষিত এ জনপদের সাধারণ মানুষ চরম আতংকে দিন কাটাচ্ছে।  জেলা পুলিশের রেকর্ড অনুসারে জানা যায়, গত ১ বছরে জেলায় প্রতি মাসে গড়ে ১ জন করে খুন হয়। চলতি বছর গত ৩ মাসে নিহত হয়েছে ৪ জন। এছাড়া অজ্ঞাত লাশ উদ্ধার, ডাকাতি,  পুলিশের অস্ত্র লুট ও বোমাবাজির ঘটনা ঘটেছে। রu200c্যাব পুলিশের তৎপরতা ঝিমিয়ে পড়ার কারণেই আইন শৃংখলার ক্রমাবনতি হচ্ছে বলে ধারণা করছে সাধারণ মানুষ। এছাড়া রাজনৈতিক শেল্টারে পলাতক চরমপন্থী সদস্যদের প্রকাশ্যে বেরিয়ে আসায় ভীত সন্ত্রস্ত হয়ে পড়েছে এ জনপদের মানুষেরা।